Dan O’Bannon

Daniel Thomas O'Bannon (født 30. september 1946 i St. Louis, Missouri, død 17. desember 2009 i Los Angeles, California) var en amerikansk manusforfatter og filmregissør.

O'Bannon og filmskaper John Carpenter studerte sammen på University of Southern Californias filmskole der de utviklet manuskriptet til studentfilmen Dark Star (1974). Filmen ble regissert av Carpenter, mens O'Bannon spilte en av rollene, var ansvarlig for spesialeffekter, bygging av miniatyr-modeller og filmklipp.

O'Bannon var kjent for å ha utviklet manuskriptet til Alien (1979), basert på en historie han og Ronald Shusett skrev sammen. Han utviklet manuskriptet til og regisserte grøsserkomedien The Return of the Living Dead (1985), samt var involvert i Heavy Metal (1981), Total Recall (1990) og bidro med animasjoner for Star Wars Episode IV: Et nytt håp (1977).

Han var fra 1986 fram til sin død gift med Diane Louise Lindley og sammen hadde de hadde ett barn. Han hadde Crohns sykdom, en mage- og tarmsykdom han slet med en stor del av livet. Han sa i et intervju at han følte det som om noe inni ham prøvde å komme ut, og at dette var inspirasjonen til en spesiell scene i filmen Alien. Han døde av sykdommen 17. desember 2009.

 Filmografi (utvalg) 
 1974: Dark Star … Sgt. Pinback (medforfatter, spesialeffekter, klipping)
 1976: Star Wars Episode IV: Et nytt håp (spesialeffekter)
 1979: Alien (manus)
 1981: Dead & Buried (medforfatter)
 1981: Heavy Metal (forfatter av to segmenter, «Soft Landing» og «B-17»)
 1983: Blue Thunder (medforfatter)
 1985: Lifeforce (medforfatter)
 1985: The Return of the Living Dead (manus, regi)
 1986: Invaders from Mars (medforfatter)
 1990: Total Recall (medforfatter)
 1992: The Resurrected (regi)
 1995: Screamers (manus)
 1997: Bleeders (manus)

 Referanser 

 Eksterne lenker 



Kategori:Manusforfattere fra USA
Kategori:Regissører fra USA
Kategori:Skuespillere fra USA